A program fordítását Windows XP és Linux platformokon teszteltem -
a windowsos fordítás valószínűleg működik más NT-alapú Windowsokon
is, a linuxos pedig (a Makefile kis módosításával) más Unix-like
operációs rendszereken is jó eséllyel fordítható.

A lenti lépések előtt ezt a könyvtárat át kell másolni egy írható
adathordozóra, mivel a lefordított fájlok ebbe a könyvtárszerkezetbe
kerülnek.

FORDÍTÁS WINDOWS ALATT

A fordítás a Microsoft Visual Studio 2008 (vagy későbbi) változatával
végezhető. (A 32 bites változat fordítható az ingyenes Express változattal
is, de ez a változat nem fordít 64 bites platformokra.)

Ebben a könyvtárban található egy Diplomamunka.sln nevű solution fájl,
amelyet a Visual Studioban megnyitva láthatjuk a forráskód projectjét
(RSA), valamint a két, fordításhoz szükséges könyvtár projectjét
(ZThread és NTL). A két szükséges könyvtárat a Build paranccsal le kell
fordítani, mielőtt az RSA projectet fordítjuk. Alapesetben az RSA project
debug módja is a könyvtárak Release változatát használja, de ha hibakeresést
ezekre a könyvtárakra is ki akarjuk terjeszteni, csupán át kell írni
a project tulajdonságaiban a Linker/General/Additional Library Directories
bejegyzést "..\Release"-ről "..\Debug"-ra, miután lefordítottuk
a két könyvtárat debug módban.

Az RSA project fordításakor szükséges a YASM nevű assembler, ami a yasm-0.7.2
könyvtárban található. Ha innen nem mozgatjuk el, az RSA project speciális
fordítási szabálya gondoskodik róla, hogy ez rendben meghívódjon.

FORDÍTÁS LINUX ALATT

A fordításhoz a szokásos Unix toolchain használható. A 64 bites fordításhoz
a Makefile.64 fájlt kell használni (make -f Makefile.64), egyébként a
fordítás azonosan zajlik, feltéve, hogy a szükséges könyvtáraknak is rendelkezésre
áll a 64 bitre fordított változata.

Az fő program fordítása előtt le kell fordítani és fel kell telepíteni az NTL
és ZThread könyvtárakat és a YASM assemblert, ha azok még nincsenek telepítve
a rendszeren. A ZThread forráskódja a ZThread-2.3.2 könyvtárban található -
a hivatalos változathoz képest található benne néhány javítás, ezért ezt a
változatot érdemes használni a letölthető forrás helyett. Az NTL forrását
az ntl-5.4.1.tar.gz, a YASM forrását a yasm-0.7.2.tar.gz fájlból lehet
kicsomagolni. Mindhárom csomag tartalmazza a linuxos fordítás és telepítés
lépéseit a szokásos INSTALL fájlokban.

Ha a szükséges könyvtárak a helyükön vannak, a fő program fordítása az RSA
könyvtárba belépve egy "make" paranccsal végezhető. Ha minden jól működik,
az aktuális könyvtárban egy "RSA" nevű futtatható fájl lesz a végeredmény.
